Diari Oficial de la Generalitat Valenciana


Sumari del DOGV 2816, del 30-08-1996 (1996/839082)

RESOLUCIÓ de 20 juny de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda donar per incoat l'expedient de delimitació de l'entorn de protecció del recinte emmurallat de Mascarell, a Nules, Castelló.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2816

Data del DOGV
:   30-08-1996

Secció del DOGV
:   ALTRES DISPOSICIONS

Número del document
:   1996/839082


Data del document
:   20-06-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 20 juny de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda donar per incoat l'expedient de delimitació de l'entorn de protecció del recinte emmurallat de Mascarell, a Nules, Castelló. [96/A1677]  
Considerant que, per Resolució de 28 de març de 1995, de la Direcció General de Belles Arts i de Conservació i Restauració de Béns Culturals del Ministeri de Cultura, es va procedir a la inscripció del recinte emmurallat de Mascarell a Nules, Castelló, en el Registre General de Béns d'Interés Cultural, amb categoria de monument, perquè té la consideració de Bé d'Interés Cultural, de conformitat amb el que es disposa en la disposició addicional segona de la Llei 16/1985, de 25 de juny, del Patrimoni Històric Espanyol. Vist l'informe del Servei de Patrimoni Arquitectònic i Mediambiental, favorable a la incoació de l'expedient de delimitació de l'entorn de protecció d'aquest monument.  
Considerant el que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desenvolupament parcial d'aquesta llei, modificada pel Reial Decret 64/1994, de 21 de gener, la Direcció General de Patrimoni Artístic resol: 1. Incoar expedient de delimitació de l'entorn de protecció del recinte emmurallat de Mascarell, a Nules (Castelló).  
L'entorn de protecció queda delimitat en els annexos que s'adjunten a aquesta resolució.  
2. Seguir amb la tramitació de l'expedient, segons les disposicions vigents.  
3. Traslladar aquesta resolució a l'alcalde de l'ajuntament de Nules i fer-li saber que, d'acord amb el que s'estableix en l'article 19 en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona ha de ser autoritzada per la Direcció General de Patrimoni Artístic.  
4. Que, d'acord amb el que disposa l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució a les persones interessades, als efectes oportuns.  
5. Que aquesta resolució amb els seus annexos es publique en el Diari Oficial de la Generalitat Valenciana i en el Butlletí Oficial de l'Estat.  
La qual cosa es fa pública als efectes oportuns.  
València, 20 de juny de 1996.- La directora general de Patrimoni Artístic: Carmen Pérez García.  
ANNEX I  
Justificació de la delimitació proposta  
El criteri seguit per a la delimitació de l'entorn de protecció ha sigut la inclusió en l'àrea limítrofa dels camins des d'on és possible contemplar-la.  
ANNEX II  
àrea de protecció  
A) Descripció literal de la delimitació.  
Origen. Punt A: Punt d'unió del traçat de la carretera comarcal C-255 amb l'antic traçat del ferrocarril de via estreta cap a Burriana.  
Sentit segons el moviment de les manetes del rellotge. Línia delimitadora. Des de l'origen i en el sentit de les manetes del rellotge, la línia passa al llarg del marge esquerre de la carretera comarcal C-225 i travessa el pas elevat que salva el ferrocarril fins a un camí particular anterior al camí de la Ratlla, el qual recorre pel marge esquerre fins que es troba amb la senda Mitjana. En aquest punt, la línia passa pel marge esquerre fins al camí de l'Alcúdia, on tomba un poc fins que troba l'antic traçat del ferrocarril de via estreta, el qual recorre sempre pel marge esquerre fins al punt d'origen.   
B) Descripció gràfica.  
S'adjunta el plànol.